Valerijonas Protasevičius

Valerijonas Protasevičius (apie 1504-1505 m. Šuškove (Minsko sr.)https://www.vle.lt/straipsnis/valerijonas-protasevicius/(VLE) – 1579 m. gruodžio 31 d. Vilniuje) – Lietuvos katalikų bažnyčios veikėjas, Vilniaus vyskupas.

 Biografija 
Kilęs iš smulkių Drzewicos herbo rusėnų bajorų.

1532–1544 m. vadovavo Bonos Sforcos raštinei. 1544–1549 m. – Lietuvos didžiojo kunigaikščio ir Lenkijos karaliaus Žygimanto Augusto rusėniškosios kanceliarijos sekretorius Vilniuje.

Valdovų globojamas apie 1533 m. paskirtas Žemaičių kapitulos kanauninku ir Kražių klebonu. 1537 m. priimtas į Vilniaus kapitulą. 1547–1549 m. Vilniaus kapitulos dekanas. 1549 m. paskirtas vyskupu. 1549–1556 m. valdė Lucko vyskupiją. Nuo 1559 m. – Vilniaus vyskupas. 1568–1579 m. II Lietuvos statuto taisymo kolegijos pirmininkas.

Kovai su reformacija pasikvietė jėzuitusVyskupas ir kardinolas, rėmę jėzuitų misiją Lietuvoje. 1570 m. įsteigtą Vilniaus jėzuitų kolegiją aprūpino lėšomis ir patalpomis.

1579 m. išrūpino ATR valdovo Stepono Batoro privilegiją ir popiežiaus Grigaliaus XIII bulę, leidžiančias kolegiją reorganizuoti į universitetą.

Vilniaus katedroje įsteigė pamokslininko vietą, rūpinosi Šv. Kryžiaus altoriumi, prie jo 1573 m. iškilmingai perlaidojo Lietuvos didžiojo kunigaikščio Vytauto palaikus ir įrengė karalienės Bonos Sforzos užsakymu pagamintą antkapį (per karus XVII a. sunaikintas, išliko jo nuolaužos). Čia buvo palaidotas ir pats.

Vilniaus katedrai ir jos Šv. Kryžiaus altoriui paliko vyskupo žiedą ir pastoralą, relikvijų, gobelenų, įvairių liturginių indų, drabužių ir knygų. Atnaujino prelato kantoriaus sidabrinę stipulą (procesijų lazdą; saugoma Katedros lobyne).

Savo bibliotekos didžiąją dalį dovanojo Vilniaus kolegijai. Politinėje veikloje nuosaikiai rėmė uniją su Lenkija.

 Šaltiniai 

Nuorodos
V.Protasevičius – atkaklusis vedlys į mokslo šviesą
Valerijono Protasevi6iaus 1579 in. kovo 26 d. testamentas

Kategorija:Vilniaus vyskupai
Kategorija:Lucko vyskupai
Kategorija:Lietuvos didieji raštininkai
Kategorija:Karaliaus sekretoriai
Kategorija:ATR dvasiniai senatoriai
Kategorija:Vilniaus kanauninkai